แรงซื้อกลุ่ม “อิเล็กฯ-เปิดเมือง” ดัน SET ปิดเช้ารีบาวด์ 9 จุด
SET ปิดเช้ารีบาวด์ 9 จุด รับแรงซื้อกลุ่มอิเล็กทรอนิกส์-เปิดเมืองหนุน ช่วงบ่ายให้แนวรับไว้ที่ 1,530 จุด และแนวต้าน 1,547 จุด
SET ปิดเช้ารีบาวด์ 9 จุด รับแรงซื้อกลุ่มอิเล็กทรอนิกส์-เปิดเมืองหนุน ช่วงบ่ายให้แนวรับไว้ที่ 1,530 จุด และแนวต้าน 1,547 จุด
20 ก.ค. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยเช้ารีบาวด์ตามตลาดหุ้นสหรัฐ หลังจากลงไปค่อนข้างมากแล้ว โดยได้รับแรงหนุนจากค่าเงินดอลลาร์อ่อนค่าลงส่งผลบวกต่อสินทรัพย์เสี่ยง และยังมีแรงซื้อเข้ามามากในหุ้นกลุ่มชิ้นส่วนอิเล็กทรอนิกส์ โดยเฉพาะ DELTA และ KCE ที่ปรับขึ้นมาแรงด้วยวอลุ่มค่อนข้างคึกคัก หลังดัชนี Nasdaq ฟื้นตัวขึ้นมาแรง หรือบวกกว่า 3% รวมถึงแรงซื้อหุ้นในกลุ่มโรงพยาบาล และ Reopening ด้วย
สำหรับแนวโน้มตลาดช่วงบ่าย คาดว่าดัชนีคงปรับตัวขึ้นได้จำกัด เนื่องจากบ้านเรายังมีปัจจัยกดดันจากค่าเงินบาทที่ยังคงทรงตัวในทางอ่อนค่า และ Fund Flow ต่างชาติยังชะลอการไหลเข้ามาลงทุน ให้แนวรับไว้ที่ 1,530 จุด และแนวต้าน 1,547 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SCB มูลค่าการซื้อขาย 1,896.38 ล้านบาท ปิดที่ 90.75 บาท ลดลง 0.50 บาท
CPALL มูลค่าการซื้อขาย 1,822.87 ล้านบาท ปิดที่ 60.00 บาท ลดลง 1.00 บาท
DELTA มูลค่าการซื้อขาย 1,607.18 ล้านบาท ปิดที่ 369.00 บาท เพิ่มขึ้น 29.00 บาท
PTT มูลค่าการซื้อขาย 1,581.92 ล้านบาท ปิดที่ 34.25 บาท ราคาไม่เปลี่ยนแปลง
AOT มูลค่าการซื้อขาย 1,312.76 ล้านบาท ปิดที่ 69.75 บาท เพิ่มขึ้น 0.25 บาท